text: Træner: Vi skulle have vundet
  19 september 2011 kl. 06.56
  Vejle Boldklub Koldings træner var meget skuffet over, at kampen mod Fredericia endte 0-0.
  Vejle Boldklub Koldings træner Nicolai Wael var absolut ikke tilfreds med, at kampen mod Fredericia endte 0-0.
  - Jeg er meget skuffet over de misbrugte chancer, sagde en tydeligt frustreret Nicolai Wael efter kampen.
  - Målmand Jens Rinke står jo en fantastisk kamp ? eller bliver ramt til en fantastisk kamp, da vi jo konsekvent afslutter lige på ham. Vi satser alt den sidste halve time, sender alle frem, men har en af de kampe, hvor vi bare ikke kan score. Jeg er meget skuffet over, vi ikke vinder!
  Wael var ikke overrasket over, at 1. halvleg ikke kastede de store muligheder af sig. 
  - Vi vidste, chancerne ville komme mod slutningen af kampen, når Fredericias kræfter slap op, og vi får da også den plads, vi skal have. Vi arbejder hårdt, og får straks fat i bolden igen, når vi mister den, sagde Wael.
  